Els dies 22 i 23 d'octubre de 2019, es va produir un episodi d'aiguats torrencials que van afectar diverses comarques de Catalunya.
A les comarques de l'Alt i el Baix Empordà, l'Alt i el Baix Camp, la Conca de Barberà, el Priorat, el Tarragonès, la Ribera d'Ebre, les Garrigues, el Pla d'Urgell, la Noguera, la Segarra i el Segrià, es van produir precipitacions per sobre dels 150 mm en poc temps, la qual cosa va ocasionar nombrosos danys a les infraestructures de les comunitats de regants implantades en aquestes àrees.
La resposta hidrològica va ser especialment severa a la conca del Francolí, a les rieres de la Conca de Barberà, l'Alt Camp, el Baix Camp i el Tarragonès; als afluents del Segre pel marge esquerre (Sió, Ondara, Corb, Gorgs i la Femosa); al tram final del Llobregat, a la capçalera del Ter, als afluents del Baix Ter (Terri, Onyar i Daró) i a la Muga, i també a les rieres de tot el litoral i el prelitoral.
D'altra banda, del 20 al 23 de gener de 2020, el temporal Glòria va produir aiguats, episodis de vent, tempestes elèctriques severes, desbordaments de rius i invasió d'aigua salada en terrenys costaners a les comarques del Priorat, el Baix Ebre, el Montsià, l'Alt Empordà, el Baix Empordà, el Gironès, la Selva, el Vallès Oriental, el Maresme i el Baix Llobregat.
Això va produir danys agraris i pesquers molt importants.
Les zones més afectades van ser el delta de l'Ebre, la zona del Baix Ter i l'horta de la llera de la Tordera.
Els dos episodis esmentats han afectat també les infraestructures de regadiu, tant les xarxes de distribució com les xarxes de drenatge, de les comunitats de regants.
Aquestes infraestructures de caràcter comunitari són imprescindibles per poder dur a terme la gestió de les concessions d'aigua.
Per garantir la pròxima campanya de regadiu, cal que les comunitats de regants afectades en duguin a terme la reparació urgent.
L'Acord de Govern de 4 de febrer de 2020, pel qual s'impulsen mesures urgents per pal·liar els danys ocasionats pel temporal Glòria, i l'Acord de Govern de 18 de febrer de 2020, que amplia aquestes mesures als danys ocasionats pels aiguats d'octubre de 2019, acorden transferir crèdits del Fons de Contingència al pressupost del Departament d'Agricultura, Ramaderia Pesca i Alimentació per pal·liar els danys ocasionats per aquests fenòmens climàtics.
Per tot l'exposat, en el marc de l'autorització dels acords esmentats, s'estableix un règim d'ajuts adreçat a les comunitats de regants per a la reparació i restauració de les infraestructures hidràuliques de regadiu.
Conseqüentment, valorada la conveniència de donar suport a les comunitats de regants afectades pels aiguats dels dies 22 i 23 d'octubre de 2019 i pel temporal Glòria dels dies 20 a 23 de gener de 2020 per a la reparació i restauració de les infraestructures hidràuliques de regadiu, d'acord amb l'article 92 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya, a proposta de la Direcció General de Desenvolupament Rural del Departament d'Agricultura, Ramaderia, Pesca i Alimentació i en ús de les atribucions que m'han estat conferides,
Aprovar les bases reguladores dels ajuts destinats a les comunitats de regants afectades pels aiguats dels dies 22 i 23 d'octubre de 2019 i pel temporal Glòria dels dies 20 a 23 de gener de 2020, les quals es publiquen a l'annex 1 d'aquesta Ordre.
Aprovar el procediment de participació per mitjans telemàtics en la convocatòria pública dels ajuts regulats en les bases reguladores aprovades en l'article 1 que és obligatori per a totes les comunitats de regants sol·licitants, el qual consta a l'annex 2 d'aquesta Ordre.
L'objecte dels ajuts és la reparació i restauració de les infraestructures hidràuliques de regadiu, tant de les xarxes de distribució com de les xarxes de drenatge, per garantir la continuïtat de les comunitats de regants, afectades pels aiguats dels dies 22 i 23 d'octubre de 2019 (d'ara endavant, aiguats d'octubre de 2019) i pel temporal Glòria dels dies 20 a 23 de gener de 2020 (d'ara endavant, temporal Glòria de gener de 2020) produïts a les comarques de l'Alt Empordà, el Baix Empordà, la Selva, el Gironès, el Maresme, el Vallès Oriental, el Baix Llobregat, l'Alt i el Baix Camp, el Priorat, la Conca de Barberà, el Tarragonès, la Ribera d'Ebre, el Baix Ebre, el Montsià, les Garrigues, la Segarra, el Segrià, el Pla d'Urgell, l'Urgell i la Noguera.
Poden ser beneficiàries d'aquests ajuts les comunitats de regants o altres comunitats d'usuaris d'aigües principalment vinculades al regadiu que siguin corporacions de dret públic segons l'article 81 del Reial decret legislatiu 1/2001, de 20 de juliol, pel qual s'aprova el text refós de la Llei d'aigües, que gestionin infraestructures de regadiu o de drenatge i que disposin del dret d'aigua corresponent, les quals hagin patit danys en les infraestructures hidràuliques de regadiu o de drenatge com a conseqüència dels aiguats d'octubre de 2019 i el temporal Glòria de gener de 2020.
--3 Condicions generals d'admissibilitat
Les comunitats de regants beneficiàries dels ajuts han d'haver estat afectades pels aiguats d'octubre de 2019 o pel temporal Glòria de gener de 2020 a què fa referència l'article 1.
4.1 Per obtenir la condició de beneficiàries de les subvencions, les entitats sol·licitants han de complir, des del moment de presentació de la sol·licitud, els requisits i les condicions generals establerts a l'article 13 de la Llei 38/2003, de 17 de novembre, general de subvencions, i els següents:
b) Presentar declaració sobre si han demanat i/o han obtingut altres ajuts públics o privats per a la mateixa activitat, fent constar la relació detallada amb l'entitat concedent i la quantitat sol·licitada i/o obtinguda.
c) Presentar declaració sobre si disposen d'assegurança de les instal·lacions que cobreixi els danys causats i si han sol·licitat i/o han obtingut indemnitzacions per la reparació d'aquestes instal·lacions.
e) En el cas d'agrupació de persones físiques o jurídiques, no es podrà dissoldre fins que no hagin transcorregut els terminis de prescripció que preveuen l'article 100.4 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
f) Les persones sol·licitants d'aquests ajuts s'han d'adherir al codi ètic que figura com a annex 3.
4.2 Pel que fa a la concurrència amb altres ajuts, els ajuts que estableix aquesta Ordre són incompatibles amb qualsevol altre ajut públic o privat concedit per a la mateixa finalitat.
5.1 Els ajuts tenen caràcter de subvenció directament aplicable a les despeses ocasionades per la restauració de les infraestructures hidràuliques de regadiu de les comunitats de regants que es relacionen a continuació, tant de xarxes de distribució com de xarxes de drenatge, per la superfície afectada pels aiguats d'octubre de 2019 o pel temporal Glòria de gener de 2020 produïts a les comarques de l'Alt Empordà, el Baix Empordà, la Selva, el Gironès, el Maresme, el Vallès Oriental, el Baix Llobregat, el Baix Camp, l'Alt Camp, el Priorat, la Conca de Barberà, el Tarragonès, la Ribera d'Ebre, el Baix Ebre, el Montsià, les Garrigues, la Segarra, el Segrià, el Pla d'Urgell, l'Urgell i la Noguera.
Els imports dels ajuts són els següents:
- Comunitat General de Regants dels Canals d'Urgell, 20 €/ha
- Comunitat General de Regants del Canal Segarra-Garrigues, 62 €/ha
- Comunitat de Regants El Vilosell, 69 €/ha
- Comunitat de Regants Torres de Segre, 81 €/ha
- Comunitat de Regants de Caserio de la Plana, 90 €/ha
- Comunitat de Regants de Regs del Francolí, 24 €/ha
- Comunitat de Regants Horta de les Planes de Montblanc, 1.552 €/ha
- Comunitat de Regants L'Horta de Dalt i de Baix, 174 €/ha
- Comunitat de Regants Horta de Sant Antoni, 123 €/ha
- Comunitat de Regants Sèquia del Mas de les Moreres, 1.160 €/ha
- Comunitat d'Usuaris de les Aigües de la Font Gran de la Riba, 533 €/ha
- Comunitat de Regants dels Solans, 204 €/ha
- Comunitat de Regants Horta Parellada de Dalt, 257 €/ha
- Comunitat de Regants Resclosa de les Sorts, 166 €/ha
- Comunitat de Regants Horta del Rieral, 1.148 €/ha
- Comunitat de Regants Aigües de Baix, 8 €/ha
- Comunitat de Regants Sèquia Molí Quico i Granja, 90 €/ha
- Comunitat de Regants Horta del Llorach, 480 €/ha
- Comunitat de Regants Molí de la Roca, 1.341 €/ha
- Comunitat General de Regants d'Aigües del Riu Montsant, 66 €/ha
- Comunitat de Regants de la Sèquia Vinyals, 1.120 €/ha
- Comunitat de Regants Sèquies del Molí de la Pardina i la Riera d'Osor, 11.300 €/ha
- Comunitat de Regants Bescanó, Salt i Vilablareix, 1.375 €/ha
- Comunitat de Regants Rec de la Plana d'Arbúcies, 4.100 €/ha
- Comunitat de Regants Rec del Molí de Calabuig, 1.050 €/ha
- Comunitat de Regants del Rec del Molí de Pals, 1.900 €/ha
- Comunitat de Regants de la Presa de Colomers i Col·lectivitat de Regants Mas Duran, 1.000 €/ha
- Comunitat de Regants del Marge Dret de la Muga, 1.125 €/ha
- Comunitat de Regants de Sant Julià de Ramis, Cervià de Ter, Sant Jordi Desvalls, Colomers i Jafre, 1.400 €/ha
- Comunitat de Regants de la Sèquia del Veïnat de Mosqueroles, 912 €/ha
Demarcació de les Terres de l'Ebre:
- Comunitat de Regants Sindicat Agrícola de l'Ebre, 425 €/ha
- Comunitat General de Regants del Canal de la Dreta de l'Ebre, 657 €/ha
- Comunitat de Regants de l'Horta de Baix, 439 €/ha
- Comunitat de Regants Horta de Llinàs, 61 €/ha
- Comunitat de Regants del Burgà, 6 €/ha.
5.2 La quantia màxima destinada a aquests ajuts i l'aplicació pressupostària a la qual s'ha d'imputar són les que determina la resolució de convocatòria corresponent.
5.3 La quantia dels ajuts es determinarà segons el nombre de sol·licituds i la disponibilitat pressupostària i d'acord amb el criteri d'atribució establert a l'apartat 10 d'aquestes bases reguladores.
5.4 Quan l'import proposat de subvenció per atorgar en una sol·licitud sigui inferior a 100 euros, aquesta sol·licitud no es tramitarà per qüestió d'eficàcia i eficiència administrativa i s'arxivarà l'expedient amb la comunicació prèvia a la persona sol·licitant.
Les sol·licituds s'han de presentar per mitjans telemàtics a través de la pàgina http://seu.gencat.cat d'acord amb el procediment establert en l'annex 2 mitjançant els formularis normalitzats establerts pel DARP.
--7 Documentació a presentar amb la sol·licitud
7.1 S'ha d'adjuntar a les sol·licituds la documentació que es detalla a continuació.
No obstant això, no cal aportar els documents indicats en les lletres següents en el cas que la persona sol·licitant els hagi presentat anteriorment a qualsevol òrgan de l'Administració, sempre que no hagin transcorregut més de cinc anys des de la presentació i no hagin experimentat cap modificació.
Si l'òrgan instructor, per causes alienes a la seva actuació, no pot aconseguir els documents, ha de requerir la persona beneficiària perquè els aporti en el termini de 10 dies hàbils.
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat el DARP a obtenir aquesta informació, d'acord amb l'apartat 7.4.
d) Les ordenances o els estatuts de la comunitat de regants.
e) El padró de totes les parcel·les de la comunitat amb les dades cadastrals (polígon, parcel·la i municipi) i la relació de parcel·les per a les quals demana ajut juntament amb el certificat del/de la secretari/ària de la comunitat de regants conforme aquestes parcel·les estan incloses en el padró de parcel·les de la comunitat de regants.
f) Memòria valorada que inclogui la descripció dels danys ocasionats com a conseqüència dels aiguats i es justifiquin les parcel·les afectades per a les quals demana l'ajut.
a) Totes les dades que consten a la sol·licitud són certes i es compromet a aportar les dades i els documents necessaris per a la seva comprovació.
b) El compte on s'ha d'ingressar l'import de l'ajut inclòs en l'imprès de sol·licitud pertany a la persona beneficiària de l'ajut.
c) No està sotmesa a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni l'article 99 del Decret legislatiu 3/2002, pel qual s'aprova el text refós de la Llei de finances públiques de Catalunya.
d) Declaració sobre si ha demanat i/o ha obtingut altres ajuts públics o privats per a la mateixa finalitat, fent constar la relació detallada amb l'entitat concedent i la quantitat sol·licitada i/o obtinguda.
e) Presentar declaració sobre si disposa d'assegurança de les instal·lacions que cobreixi els danys causats i si ha sol·licitat i/o ha obtingut indemnitzacions per la reparació d'aquestes instal·lacions.
f) El compliment de la quota de reserva per a la integració social del personal discapacitat que estableix la legislació vigent, si escau.
g) No haver estar sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere, sancionada per resolució administrativa ferma o condemnada per sentència judicial ferma.
Aquesta informació es verificarà d'ofici consultant el Registre de Plans d'Igualtat del Departament d'Empresa i Coneixement, i, en cas que el pla no constés en el Registre esmentat, la persona beneficiària l'haurà d'aportar.
h) No tenir la consideració d'empresa en situació de crisi, d'acord amb la definició continguda en les directrius sobre ajuts estatals de salvament i de reestructuració d'empreses no financeres en crisis (Comunicació de la Comissió 2014/C 249/01).
i) En el cas d'agrupació de persones físiques o jurídiques, compromís de no dissoldre's fins que no hagin transcorregut els terminis de prescripció que preveuen l'article 100.4 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixen sense efecte aquest tràmit, des del moment en què es coneguin i amb l'audiència prèvia a la persona interessada, i, en conseqüència, comporten la inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
7.3 La presentació de la sol·licitud de l'ajut per part de la persona interessada comportarà l'autorització al DARP per obtenir els certificats o les verificacions necessaris per a la tramitació de l'ajut a emetre per altres administracions o entitats públiques.
--8 Termini de presentació de sol·licituds
Els òrgans competents del DARP comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud i la informació disponible en les bases de dades i registres o visites a camp quan calgui.
En el cas que els ajuts sol·licitats superin la dotació pressupostària que estableixi la convocatòria, s'aplicarà prorrateig a l'ajut de totes les persones sol·licitants, que serà proporcional a la quantia establerta per hectàrea.
11.1 El procediment de concessió de la subvenció de l'ajut es realitza d'acord amb el criteri d'atribució establert en l'apartat 10 d'aquestes bases reguladores.
11.2 Els actes de tràmit que hagi de notificar l'òrgan instructor o el concedent es notificaran a les persones interessades mitjançant la seva publicació al Tauler electrònic de l'Administració de la Generalitat de Catalunya ( https://tauler.seu.cat ).
11.3 L'òrgan instructor dels expedients d'ajuts és la Sub-direcció General d'Infraestructures Rurals.
L'òrgan competent per emetre la resolució sobre totes les sol·licituds d'ajut és la persona titular de la Direcció General de Desenvolupament Rural.
A aquests efectes, es nomena una Comissió de Valoració, que serà l'òrgan col·legiat encarregat de valorar les sol·licituds d'ajuts, formada pel sub-director o la sub-directora general d'Agricultura, el sub-director o la sub-directora general de Planificació Rural i el sub-director o la sub-directora general d'Infraestructures Rurals.
La Comissió de Valoració podrà sol·licitar a l'òrgan instructor tots els documents i els informes que consideri necessaris per elaborar l'informe d'avaluació.
11.4 Quan les sol·licituds qualificades d'auxiliables superin la disponibilitat pressupostària, la Comissió de Valoració determinarà l'assignació dels fons d'acord amb els criteris establerts en l'apartat 10 d'aquestes bases reguladores.
11.5 Un cop avaluades les sol·licituds, l'òrgan instructor formularà la proposta de resolució provisional de concessió de les subvencions, d'acord amb l'informe de la Comissió de Valoració.
11.6 L'ajut podrà ser reduït totalment o parcialment, abans no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
--12 Proposta de resolució provisional, acceptació de la subvenció, reformulació i presentació de documentació addicional
12.1 La proposta de resolució de concessió de les subvencions es notifica a les persones interessades mitjançant la seva publicació al Tauler electrònic de l'Administració de la Generalitat de Catalunya [URL].
12.2 La proposta de resolució ha de contenir la llista de sol·licitants proposats per ser beneficiaris de les subvencions, amb l'import de la subvenció proposada.
12.3 La subvenció s'entendrà acceptada tàcitament en el supòsit que la persona beneficiària no presenti cap al·legació en el termini de 10 dies hàbils a comptar des de l'endemà de la publicació de la resolució provisional.
12.4 En el cas que l'òrgan instructor, per causes alienes a la seva actuació, no pugui comprovar d'ofici les dades i el compliment dels requisits establerts d'acord amb l'activitat de la persona beneficiària de l'apartat 3, requerirà a la persona beneficiària perquè aporti la documentació escaient en els termes previstos a l'apartat 7 d'aquestes bases reguladores.
12.5 L'òrgan instructor pot demanar a les persones sol·licitants que aportin la documentació complementària que consideri necessària per acreditar les dades que figuren a la sol·licitud.
13.1 L'incompliment dels requisits no esmenables o la presentació fora de termini de la sol·licitud comporta la inadmissió de la sol·licitud.
13.2 Comporta el desistiment de la sol·licitud la manca de presentació de qualsevol dels documents establerts en l'apartat 7 o la manca d'esmena dels requisits esmenables, dins el termini de 10 dies hàbils i amb el requeriment previ.
13.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya [URL], sens perjudici que pugui utilitzar addicionalment altres mitjans electrònics.
13.4 Qualsevol persona sol·licitant pot desistir de la seva sol·licitud de subvenció, abans de la concessió, i l'òrgan instructor ho ha d'acceptar mitjançant resolució.
14.1 D'acord amb la documentació presentada, les comprovacions d'ofici efectuades i l'informe de la Comissió de Valoració, una vegada comprovat el compliment dels requisits sense que s'hagi d'efectuar cap justificació posterior, l'òrgan instructor elevarà la proposta de resolució corresponent a l'òrgan competent per resoldre.
14.2 La resolució de concessió contindrà, com a mínim, l'import màxim de l'ajut, les condicions que haurà de complir la persona beneficiària, la procedència dels fons amb els quals es finança l'ajut i la via de recurs que escaigui.
14.3 La resolució s'efectuarà mitjançant publicació al Tauler electrònic de l'Administració de la Generalitat de Catalunya ( https://tauler.seu.cat ).
Aquesta publicació substitueix la notificació individual i té els mateixos efectes, i indicarà els recursos que escaiguin, l'òrgan davant el qual s'han d'interposar i el termini per interposar-los.
Els ajuts concedits es faran públics en la seu electrònica de la Generalitat https://seu.gencat.cat i al web http://agricultura.gencat.cat/beneficiarisajuts, fent ús dels mitjans electrònics establerts.
16.1 Els òrgans competents del DARP comprovaran d'ofici el compliment dels requisits per accedir als ajuts, d'acord amb els controls previs que estableix l'apartat 9 d'aquesta Ordre.
La proposta de pagament de les subvencions es realitzarà d'acord amb l'apartat 5 d'aquesta Ordre sempre que es pugui comprovar que la xarxa de regadiu i/o drenatge ha estat afectada.
16.2 Les persones beneficiàries, per rebre l'import de les subvencions, han d'estar al corrent de les obligacions amb l'Administració Tributària i la Tresoreria de la Seguretat Social i no tenir deutes de cap mena amb la Generalitat de Catalunya.
16.3 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
16.4 La regulació dels pagaments en efectiu és la continguda en l'article 7 de la Llei 7/2012, de 29 d'octubre, per la qual cosa no es poden pagar en efectiu operacions en les quals una de les parts contractants sigui empresari o professional amb un import igual o superior a 2.500 euros o el seu equivalent en moneda estrangera.
--17 Obligacions de les persones beneficiàries
a) Complir la finalitat de la subvenció.
b) Dur a terme l'activitat subvencionada d'acord amb les actuacions necessàries per garantir la restitució del regadiu o el drenatge en les parcel·les per a les quals se sol·licita l'ajut.
Qualsevol canvi en les actuacions esmentades s'ha de comunicar a l'òrgan instructor, el qual pot acceptar o no la modificació sol·licitada si no comporta canvis substancials ni representa un incompliment dels requisits i les condicions que estableixen aquestes bases.
En cas de no pronunciar-se dins el termini establert, s'apliquen els efectes del silenci negatiu, és a dir, no s'accepta el canvi.
d) Comunicar a l'òrgan instructor els ajuts, els ingressos o els recursos que financin l'activitat subvencionada, obtinguts o demanats d'altres administracions o entitats públiques o privades, nacionals o internacionals, amb posterioritat a la presentació de la sol·licitud de subvenció (aquesta comunicació s'haurà de fer tan bon punt es coneguin i, en tot cas, abans de la justificació de l'aplicació dels fons rebuts).
h) Les altres obligacions que preveuen la normativa vigent en matèria de subvencions i aquestes bases reguladores.
i) Quan l'ajut concedit sigui superior a 10.000,00 euros, comunicar al DARP la informació relativa a les retribucions de llurs òrgans de direcció o administració, a l'efecte de fer-les públiques.
j) Mantenir l'activitat de gestió de l'aigua de la comunitat de regants i de les infraestructures de regadiu durant els cinc anys posteriors a la concessió de l'ajut.
k) Mantenir les parcel·les objecte de l'ajut dins del padró de parcel·les de la comunitat de regants com a mínim durant els cinc anys posteriors a la concessió dels ajuts.
--18 Modificació de la resolució
--19 Revocació i reintegrament de les quantitats percebudes indegudament
19.1 L'òrgan concedent, amb tramitació prèvia del procediment legalment establert, ha de revocar totalment o parcialment les subvencions concedides amb l'obligació per part de la persona beneficiària de retornar l'import rebut i de pagar els interessos corresponents en els supòsits previstos al text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, 17 de novembre, general de subvencions, i també en el cas de l'incompliment dels requisits i les condicions establerts en aquestes bases reguladores.
A aquests efectes, l'òrgan competent per instruir el procediment de revocació i/o reintegrament és la Sub-direcció General d'Infraestructures Rurals i l'òrgan competent per resoldre la persona titular de la Direcció General de Desenvolupament Rural, que podrà acordar la compensació de deutes de naturalesa pública diferents amb els crèdits reconeguts a favor de la persona deutora en virtut d'un acte administratiu, la qual cosa es farà constar a la resolució.
Els òrgans competents del DARP tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les comunitats de regants per comprovar que es compleixen els requisits i els compromisos establerts en aquestes bases reguladores.
El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 39/2015, d'1 d'octubre, del procediment administratiu comú de les administracions públiques, sens perjudici de les especialitats que es puguin derivar de la normativa sectorial aplicable.
22.1 Les dades de caràcter personal que les persones beneficiàries han de facilitar per obtenir la subvenció sol·licitada s'inclouen al fitxer Censos de comunitats de regants i gestió d'ajuts per a projectes de regadius de la Direcció General de Desenvolupament Rural.
La seva finalitat és gestionar els ajuts que atorga la Direcció General de Desenvolupament Rural.
Les persones interessades poden exercir els drets de l'afectat mitjançant escrit adreçat a la Direcció General de Desenvolupament Rural (Gran Via de les Corts catalanes, 612-614, 08007 Barcelona; 93 304 67 00 i [EMAIL] ).
22.2 A aquests efectes, assisteixen a les persones beneficiàries els drets establerts en el Reglament (UE) 2016/679 del Parlament Europeu i del Consell, de 27 d'abril, relatiu a la protecció de les persones físiques respecte del tractament de dades personals i la lliure circulació d'aquestes dades i pel qual es deroga la Directiva 95/46/CE, del Reglament general de protecció de dades, i la Llei orgànica 3/2018, de 5 de desembre, de protecció de dades personals i garantia dels drets digitals.
--2 Presentació de sol·licituds
--4 Identificació de la persona sol·licitant
4.2 En cas que el sol·licitant sigui una persona jurídica, per realitzar la sol·licitud caldrà el certificat digital de persona jurídica o el certificat digital del/de la representant de l'empresa, d'acord amb el paràgraf anterior.
5.3 En el supòsit d'interrupció per circumstàncies accidentals del funcionament de la Seu, i sempre que sigui tècnicament possible, la persona usuària que hi accedeixi ha de visualitzar un missatge en què es comuniqui aquesta circumstància, se li indiquin els registres presencials on pot presentar la documentació alternativament i se li informi sobre els efectes d'aquesta interrupció del funcionament en el còmput dels terminis.
--6 Efectes de la presentació de sol·licituds
Principis ètics i regles de conducta als quals les persones beneficiàries d'aquests ajuts han d'adequar la seva activitat i efectes d'un eventual incompliment d'aquests principis i regles
--1 Les persones beneficiàries d'ajuts públics han d'adoptar una conducta èticament exemplar, abstenir-se de realitzar, fomentar, proposar o promoure qualsevol mena de pràctica corrupta i posar en coneixement dels òrgans competents qualsevol manifestació d'aquestes pràctiques que, a parer seu, sigui present o pugui afectar el procediment.
--2 Amb caràcter general, les persones beneficiàries d'ajuts públics, en l'exercici de la seva activitat, assumeixen les obligacions següents:
--3 En particular, les persones beneficiàries de subvencions o ajuts públics assumeixen les obligacions següents:
e) Complir les obligacions de facilitar informació que la legislació de transparència imposa a les persones adjudicatàries en relació amb l'Administració o administracions de referència, sens perjudici del compliment de les obligacions de transparència que els pertoquin de manera directa per previsió legal en els supòsits establerts en l'apartat quart de l'article 3 de la Llei de transparència.